всеки хив-позитивен ли се нуждае от лечение?
отговорът е да! започване на антиретровирусно лечение се препоръчва на всеки, независимо от броя на cd4 клетките, възможно най-скоро след поставяне на диагнозата. колкото по-нисък е броят на cd4 клетките, толкова по-спешно е започването на лечение.
максимално бързото започване на лечение след узнаване на диагнозата е от полза както за твоето здраве и благополучие в дългосрочен план, така и за предотвратяване на по-нататъшното предаване на вируса по сексуален път, а в случай на бременност – и за предотвратяване предаването на вируса на плода.